Queer Montenegro
<s>Crnogorska LGBT asocijacija Queer Montenegro je nevladina organizacija osnovana je u 10. 2012, a registrovana u 3. 2013. godine u Podgorici.</s><s>Organizaciju Queer Montenegro čine i dugogodišnji aktivisti i aktivistkinje za zaštitu ljudskih prava, dokazani profesionalci i profesionalke iz različitih oblasti društvenog života i različitih specijalnosti.</s>

<s>Istorijat grupe</s>

<s>Crnogorska LGBT asocijacija Queer Montenegro nastala je iz neformalne LGBT aktivističke grupe „Queer Brigada“ koja je bila prepoznata po svojim upečatljivim akcijama i peformansima na polju ljudskih prava u Crnoj Gori.</s>

<s>Ideja za osnivanje organizacije nastala je iz želje da se na nov i drugačiji način pristupi promociji i zaštiti ljudskih prava LGBTIQ osoba, sa posebnim naglaskom na utvrđivanje i rešavanje stvarnih, svakodnevnih, potreba i životnih problema LGBT osoba i njihovih prijatelja i porodica.</s>

<s>Ciljevi organizacije</s>

<s>Cilj organizacije uključuje izgradnju širokog crnogorskog LGBT pokreta koji će se aktivno i trajno boriti za zaštitu ljudskih prava, suzbijanje homofobije i transfobije, postizanje pune pravne i socijalne jednakosti i potpuno prihvatanje LGBT osoba od strane opšte populacije.</s><s>Jedan od ciljeva jeste i vidljivost i participacija LGBT osoba u procesima donošenja odluka i kreiranja politika koje se tiču ljudskih prava; kontinuiranog i nesmetanog održavanja festivala Queer umetnosti i kulture i drugih manifestacija, kao i poboljšanja zdravstvenih usluga.</s>

<s>Metodi djelovanja organizacije</s>

<s>Organizacija ostvaruje programske ciljeve svojim ukupnim delovanjem u javnom životu, a bavi se: javnim zagovaranjem i lobiranjem zaštite ljudskih prava LGBTIQ osoba na nacionalnom, evropskom i internacionalnom nivou; podržavanjem i učestvovanjem u organizovanju javnih okupljanja LGBTIQ osoba , Pride manifestacija i Povorke ponosa u našoj zemlji, regionu i inostranstvu u cilju povećanja vidljivosti LGBT osoba i zagovaranja zaštite ljudskih prava; senzibilisanje javnosti radi promocije interesa i unapređivanja položaja LGBTIQ osoba; podsticanjem samoorganizovanja mladih LGBT osoba radi ostvarivanja njihovih prava; pružanjem besplatne pravne pomoći i psihosocijalne podrške i savetovanje LGBT osoba; organizovanjem radionica, kurseva, predavanja, seminara, tribina, kongresa i drugih aktivnosti; organizovanjem festivala kueer umetnosti i kulture i drugih manifestacija .</s>

<s>Montenegro prajd 
NVO Queer Montenegro 20. 10. 2013. godine organizovala je prvu Povorku ponosa u Crnoj Gori.</s>

<s>Spoljašnje veze 
 Zvanična prezentacija Queer Montenegro-a
 Zvanična prezentacija Montenegro Pride-a
 Facebook Queer Montenegro</s>

<s>LGBT organizacije u Crnoj Gori
LGBT kultura
Nevladine organizacije
Nevladine organizacije u Crnoj Gori</s>

